หนูเป็นแฟนคลับของศิลปินเกาหลีวงนึงค่ะ หนูชื่นชอบเค้ามากๆค่ะ วงของเค้ากำลังไปได้สวยคะ หนูมีความสุขมากๆค่ะที่ได้เห็นพวกเค้าอยู่ด้วยกัน แต่ก็มีเหตุการณ์หนึ่งคะทำให้คนที่หนูรักมากที่สุดในวง เป็นข่าวที่ไม่ดีคะ ทำให้เค้าต้องลาออกจากวงและตั้งแต่วันนั้นเค้าก็เงียบและเก็บตัวหายไปเลยค่ะ ตั้งแต่วันนั้นพอหนูรู้ข่าว หนูไม่สามารถกลั้นความรู้สึกไว้ได้เลยคะ หนูร้องไห้ไม่หยุด ไม่สามารถยอมรับได้เลยว่าสิ่งที่เกิดขึ้นมันเป็นเรื่องจริง หนูเศร้าและเสียใจมากๆ ตลอดระยะเวลา2เดือนหลังจากเกิดเหตุการณ์นี้ หนูไม่สามารถมีความสุขได้เต็มที่เลยคะ หนูคิดและกังวลอยู่ตลอดเวลา เวลา มันรู้สึกเหนื่อยมากเลยคะในการที่จะพูดแต่ละครั้ง หนูไม่สามารถหยุดคิดเรื่องของศิลปินที่หนูรักได้เลยคะ มันวนเวียนอยู่ในหัวตลอดเวลา ทุกครั้งที่เห็นรูปเห็นข่าวทุกอย่างที่เกี่ยวกับเค้า น้ำตามันก็ไหลแบบห้ามไม่ได้เลย หนูไม่มีแรงในการทำอะไรเลย ทำการบ้าน ทำงาน หนูทำได้แค่นั่งดูรูปของเค้าซ้ำไปซ้ำมา ไม่มีความสุขสักวัน ทุกอย่างดูช้าไปหมด น่าเบื่อไปหมด หนูอยากนอนอยู่บนเตียงนิ่งๆเงียบๆไปเรื่อยๆจนหายเหนื่อย แต่มันก็ไม่ดีขึ้นเลย เพื่อนๆบอกหนูว่าเมื่อก่อนหนูอยู่รร.ร่าเริงกว่านี้แต่ตั้งแต่มีข่าวหนูก็เปลี่ยนเป็นคนละคน เงียบ ไม่ยิ้ม ไม่พูด ไม่มีการเคลื่อนไหวทางโซเชี่ยลเลย หนูก็ไม่รู้ว่าทำไมมันเป็นแบบนั้น หนูแค่รู้สึกว่า หนูเหนื่อย หนูเบื่อ หนูแค่อยากอยู่กับตัวเอง กับศิลปินที่หนูคิดเรื่องเค้าตลอดเวลา หนูแค่เคยคิดว่าขี้เกียจอยู่บนโลกนี้แต่หนูไม่เคยคิดที่จะทำร้ายตัวเองนะคะ หนูอยู่ม.6คะ ทุกอย่างในชีวิตตอนนี้มันดาวน์ไปหมดเลย หนูอยากกลับไปเป็นตัวเองคนเดิมค่ะ แต่หนูไม่รู้จะทำยังไง ใจหนูมันสั่นมันเครียดมันกังวลอยู่ตลอด มันคิดอะไรไม่รู้อยู่ในหัวสมองตลอด หนูอยากเลิกคิดแต่มันทำไม่ได้ หนูเหนื่อย😔
สวัสดีค่ะ จากอาการดังกล่าวมาอาจเข้าได้กับภาวะ-ภาวะซึมเศร้า ซึ่งเกิดได้ในคนทั่วไปที่เผชิญกับปัญหาหรือความทุกข์-โรคซึมเศร้า-ปัญหาในการปรับตัวเข้ากับสิ่งแวดล้อมหรือปัญหาภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ทำอะไรที่เคยชอบทำก็ไม่สนุก ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไปแต่หากภาวะซึมเศร้าเป็นนานติดต่อกันเกิน 2 อาทิตย์ จะเรียกว่าโรคซึมเศร้า โดยอาจจะมีความคิดอยากฆ่าตัวตาย มีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมแนะนำพบจิตแพทย์เพื่อประเมินสภาพจิตเบื้องต้นก่อน หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น